לינץ

לינץ (בגרמנית: Linz) היא עיר באוסטריה על גדות הדנובה, בירת אוסטריה עילית והעיר השלישית בגודלה באוסטריה מבחינת מספר האוכלוסין, לאחר וינה וגראץ. העיר משתרעת על 96 קמ"ר, אוכלוסייתה מונה 198,181 תושבים (2015) ובמטרופולין פרבריה 758,220 תושבים (2012). בתחומי העיר נשפך נהר הטראון אל הדנובה. לינץ הוקמה על ידי הרומאים ונקראה על ידם "לניטה", כשבמקום היה יישוב קלטי קטן בשם "לנטוס". העיר הייתה מחוז ומושב הממשלה המקומית של האימפריה הרומית הקדושה, ובמקביל גם מרכז סחר שחיבר בין שתי גדות הדנובה; בין פולין וצ'כיה לבלקן ולאיטליה. היותה של העיר מקום מושבו של קיסר האימפריה ההבסבורגי פרידריך השלישי באחרית ימיו, הפכה אותה לתקופה קצרה לעיר החשובה ביותר באימפריה, עד שהפסידה את מעמדה לווינה ולפראג עם מות הקיסר בשנת 1493. תושב מפורסם של העיר הוא יוהאנס קפלר, שניסח את אחד מחוקיו בעיר. במהלך השנים 1862–1924 נבנתה במרכז העיר "הקתדרלה החדשה", שהיא הגדולה ביותר באוסטריה, ויכולה להכיל כ-20 אלף בני אדם. העיר נעשתה אזור תעשייתי חשוב במהלך מלחמת העולם השנייה ולאחריה, וייצרה כימיקלים ופלדה לצבא הנאצי. מפעלים רבים פורקו בצ'כוסלובקיה שנכבשה על ידי הנאצים זמן קצר לפני כן והועברו ללינץ. לאדולף היטלר, שנולד בקרבת העיר, היו תוכניות אדריכליות נרחבות לעיר, והוא תכנן להפוך אותה למרכז התרבות הראשי של הרייך השלישי וזאת כחלק מפרויקט ערי הפיהרר. היטלר תכנן להפוך את לינץ לבודפשט הגרמנית. העיר הייתה אמורה להתרחב בסדר גודל שהיה אמור להיות פי 3 מגודלה באותם ימים. כל הפרויקט היה צפוי להיות מושלם עד 1955. היטלר תכנן להקים בלינץ בית מלון על שמו שיפעל על פי עקרון ה"כוח באמצעות שמחה", בנייני פאר בשני צדדי הדנובה, בניין עירייה חדש, אצטדיון, מצפה כוכבים, אוניברסיטה טכנולוגית, מרכז קהילתי, מאוזוליאום לזכר הוריו, תיאטרון גדול, ספרייה, מוזיאון נשק, בית תערוכות, גשר תלוי שיחבר בין צדדי הדנובה, בית אופרה וספרייה שתכיל למעלה מ-250,000 ספרים, אנדרטה לכבוד "שחרור אוסטריה ב-1938" (האנשלוס) ואנדרטת נוספת לזכרו של אנטון ברוקנר. שלושה מבנים מרכזיים בפרויקט שהיו צפויים לקום היו: "מוזיאון הפיהרר" שהיה אמור להיות המוזיאון הגדול ביותר באירופה, מעונו האישי של היטלר (שבו לאחר המלחמה תכנן לבלות את שאריו חייו) וכן אולם גדול לצורכי המפלגה הנאצית שיתחבר למגדל פעמונים אשר בתוכו תוקם אחוזת הקבר של היטלר. לאחר המלחמה, היה נהר הדנובה שעובר בעיר, הגבול בין הכיבוש האמריקאי לכיבוש הרוסי. בלינץ-בינדרמיכל, פרבר של לינץ, היה אתר מחנה עקורים יהודים באזור הכיבוש האמריקאי. את מחנה העקורים ניהל הג'וינט בשיתוף עם ועדה מקומית יהודית. לינץ היא עיר תאומה של הערים: גרמניה שרלוטנבורג, ברלין, גרמניה צ'כיה צ'סקה בודייוביצה, צ'כיה הרפובליקה העממית של סין צ'נגדו, הרפובליקה העממית של סין תוניסיה גאבס, תוניסיה גרמניה האלה, סקסוניה-אנהלט, גרמניה ארצות הברית קנזס סיטי, ארצות הברית קוריאה הדרומית קוואנגיאנג, קוריאה הדרומית שוודיה נורשפין, שוודיה טורקיה אסקישהיר, טורקיה רוסיה ניז'ני נובגורוד, רוסיה גרמניה לינץ שעל הריין, ריינלנד-פפאלץ, גרמניה איטליה מודנה, איטליה ניקרגואה סן קרלוס, ניקרגואה אוקראינה זפוריז'יה, אוקראינה פינלנד טמפרה, פינלנד רומניה בראשוב, רומניה אזרבייג'ן סומגאיט, אזרבייג'ן כיכר טאובנמרקט (שוק היונים) קתדרלה חדשה הדנובה בלילה עם גשר ניבלונגים והמוזיאון לאמנות חוף הדנובה גן בוטני סוכת גן ב"Haschek Villa" אתר האינטרנט הרשמי של לינץ (בגרמנית) לינץ, ברשת החברתית פייסבוק לינץ, ברשת החברתית אקס (טוויטר) לינץ, ברשת החברתית אינסטגרם לינץ, סרטונים בערוץ היוטיוב מידע אודות לינץ (בגרמנית) לינץ באתר "למטייל" לינץ, באתר אנציקלופדיה בריטניקה (באנגלית) לינץ (אוסטריה), דף שער בספרייה הלאומית Bell, Bethany (3 בנובמבר 2008), "Hitler's Austrian 'culture capital'", BBC News, נבדק ב-13 בדצמבר 2008 {{citation}}: (עזרה) ynet, לינץ בוחרת את היטלר, באתר ynet, 4 בינואר 2009 United States Holocaust Memorial Museum, Linz-Bindermichel, אתר מוזיאון ארצות הברית לזכר השואה, ‏7.11.2008